આંખ અને માથું બન્નેને ઇરિટેશન આપવામાં પૂરા એવા કાંદા કાપવાનું મોટા ભાગે સ્ત્રીઓ અવૉઇડ કરતી હોય છે. પણ હેમેચર કંપનીના આ ગ્લાસિસ આંખોને કાંદાથી પ્રોટેક્ટ કરે છે. રેગ્યુલર ચશ્માંની જેમ જ પહેરવામાં આવતાં આ ચશ્માં ઍરટાઇટ છે એટલે એમાં કાંદામાંથી નીકળતા આંખોને ઇરિટેટ કરનારા ફ્યુમ્સ જવાનો કોઈ સવાલ જ નથી. ઉપરાંત ચશ્માંના કાચ પોલિકાબોર્નેટમાંથી બનેલા અને ફૉગ-ફ્રી છે એટલે રસોઈ કરતા વખતે એ પહેરવામાં આવે તો એના પર વરાળની છારી નહીં બાઝે.